கேள்வி: யாழ்வாணன் - இலக்கிய வாழ்க்கை பற்றி நீங்கள் என்ன அறிந்துள்ளீர்கள்?
பதில்: யாழ் இலக்கிய வட்டத்தை உருவாக்கியவர்களுள் யாழ்வாணனும் ஒருவர். தொடக்க காலத்திலிருந்தே அதன் செயலாளராகப் பணிபுரிந்து வந்தார். யாழ்வாணன் அவர்கள் சுகாதாரப் பகுதியினரால் வெளியிடப்பட்ட ''சுகாதார ஒலி'' என்ற பத்திரிகையின் ஆசிரியராகப் பணியாற்றினார். 1968ஆம் ஆண்டு நடைபெற்ற சுகாதார - குடி நல வார விழாக் குழுவின் செயலாளராகப் பணியாற்றி, ''எழில்மிகு யாழ்ப்பாணம்'' என்ற இதழையும் வெளியிட்டார். ''அண்ணா அஞ்சலி'' என்ற தொகுப்பு நூலை வெளியிட்டார். இவரது சிறுகதைத் தொகுப்பு ''அமரத்துவம்'' என்ற பெயரில் வெளியானது. இவரது சங்கமம், மொட்டை, முள், செல்வம் நீ தியாகி போன்ற பல சிறுகதைகள்,மொழிபெயர்ப்புக் கதைகள் மல்லிகை (இதழ்) உட்படப் பல ஈழத்துப் பத்திரிகைகளில் வெளிவந்துள்ளன. கடனுதவிச் சிக்கனச் சங்கத்தின் தலைவராகவும் பணியாற்றினார். சிறந்த சிறுகதையாசிரியராக யாழ்வாணன் பல பரிசுகளைப் பெற்றவர்..
கேள்வி: யாழ்வாணன் - வெளிவந்த நூல்கள் பற்றி நீங்கள் என்ன அறிந்துள்ளீர்கள்?
பதில்: *அண்ணா அஞ்சலி (தொகுப்பு) *அமரத்துவம் (சிறுகதைகள்) *மலர்ந்த வாழ்வு (சிறுகதைகள், 2005)
கேள்வி: யாழ்வாணன் - மறைவு குறித்து விரிவாக சொல்லுங்கள்.
பதில்: 1987ஆம் ஆண்டு அவர் தனது பணியில் இருந்து ஓய்வு பெற்று சென்னைக்கு இடம் பெயர்ந்தார். 1996 அக்டோபர் 5 இல் மாரடைப்பால் காலமானார்.